Trid tmur l-Infern? Billboard tas-Sittinijiet jgħodd 50 sena wara li l-Mazzin addottah bħala l-istampa tiegħu. Dan jidher li ispira lil Patri Mark Montebello jikteb kontra l-attitudni tal-Knisja waqt il-kampanja referendarja Bħal-lum sena f'Malta seħħe avveniment storiku li se jibqa' mfakkar fl-istorja ta' Malta bħala l-mument li fih il-maġġoranza tal-Maltin għażlu li Malta tkun vera pajjiż modern meħlus mix-xkiel tal-Knisja u dawk li jinqdew biha għall-finijiet tagħhom. Fit-28 ta' Mejju 2011 sar ir-referendum dwar id-divorzju li l-maġġoranza tal-votanti fih għażlu li f'Malta jidħol id-divorżju responsabbli. Min irid jiftakar x'ġara f'dawk ix-xhur tal-kampanja u wara, jista' faċilment ifittex fil-websajt tagħna tal-Mazzun li konna fuq quddiem fil-kampanja kontra l-moffa u l-għanqbut u favur il-bżonn ta' dawk il-ħafna li kellhom bżonn l-opportunita' li jibdew ħajja ġdida. Iċ-ċerifikat ħadmin minngħand Fr Mark Montebello stess li semmiena fil-blog tiegħu. Sena wara, aħna konvinti iktar minn qatt qabel li konna fuq in-naħa t-tajba tal-istorja. Imma mhux l-istess jista' jingħad għal GonziPN li l-ewwel ried ir-referendum imbagħad ivvota kontra l-liġi tad-divorzju fil-Parlament. Dan m'għandux jintesa.
Ejja niftakru, niċċelebraw, u nibqgħu naħdmu